158 
YL. KULCZYNSKI 
area eius pilosa pone in sinum excisa ca. 0 3 latum, 013 longum, ante 
margine definitum in universum leviter recurvato, in medio in angulum 
valde obtusum, apice retro directum fracto ; posteriora versus sinus sat 
fortiter angustatus est, pone 0‘24 latus ; in eius 
lateribus area epigynæ, ceterum leviter transverse 
rugosa et pilosa, in lamellas complanata est pilosas, 
læves, nitidas, tenues, retro et insigniter intus 
directas, apicem versus angustatas, apice late obli¬ 
que truncatas aut emarginatas. Sinus epigynæ tu¬ 
bere repletur corneo, modice convexo, trapezico 
fere, angulis posticis late rotundatis, posteriora 
versus insigniter angustato, 0*19 longo, pone ca, 0*11 lato; quod tuber 
non solum sinum replet, sed ex eo etiam pone prominet non multo 
minus quam dimidia sua longitudine. 
Céphalothorax fulvus, parte cephalica anteriore insigniter infus¬ 
cata, marginibus anguste nigris, in parte thoracica utrimque striis or¬ 
natus radiantibus tribus fuscis, medium non attingentibus, tenuibus, 
inæqualibus, margines versus in rete inæquale dissolutis ; etiam inter 
has strias et in lateribus partis cephalicæ céphalothorax paullo fusco 
reticulatus est et in parte cephalica postica utrimque macula fusces-- 
centi obliqua parva ornatus. Mandibulae badiae ; sternum flavo-umbrinum, 
in parte anteriore media flavidum; maxillae testaceae, labium umbrinum, 
apice, ut maxillae, pallidum. Palpi et pedes pallide fulvo-flavidi, apicem 
versus (praesertim palpi et pedes anteriores) obscuriores, parte tarsali 
palporum, metatarsis et tarsis anterioribus badiis fere; pedes annulis 
ornati nigricantibus, ternis in femoribus, singulis in patellis, binis in 
tibiis et in metatarsis, plerisque partem modo inferiorem aut etiam 
latera internodiorum occupantibus, ex parte parum manifestis (praesertim 
in pedibus anterioribus et in femoribus IY). Abdomen pallide fulvum, 
abunde nigro maculatum : in dorsi parte anteriore macula ornatum 
oblonga, lata, medium dorsum non attingenti, marginibus inaequalibus, 
secundum medium pallidiore; reliquae maculae nigrae in lateribus abdo¬ 
minis et in dimidio anteriore dorsi vittas formant oblique in longi¬ 
tudinem directas, inaequales et interruptas, in dorsi dimidio posteriore 
autem angulos apice anteriora versus directos ca. 7, gradatim minores, 
ut vittae varium in modum inter se coniunctos ; anguli duo antici in 
exemplo nostro in maculam mediam rotundatam et vittas binas obli¬ 
quas divulsi. Venter vittis tribus nigris ornatus videtur, in medio inter¬ 
ruptis, pone inter se confusis. 
Mas ignotus. 
Zelenika; mense Decembri femina adulta. 
Fig. 1. Ciniflo annu- 
latus, epigyne (pilis 
omissis). 
